1. Pulje til varmeprojekter - ansøgning ultimo 2024 og ændringsforslag til 
bevillingskriterier og beslutningskompetence (Åben)
Tidl. politisk behandling
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til, om der skal gives støtte til Hadsten Varme, 
der i efteråret 2024 har indsendt en ansøgning om støtte fra [adresse] 
pulje til projekter på varmeforsyningsområdet (herefter kaldet varmepuljen). 
Hadsten Varme søger om 13.319 kr. ekskl. moms til dækning af 25 % af deres rådgiverudgifter ifm. 
udarbejdelse af et projektforslag for fjernvarmeforsyning af [adresse] for [adresse]. Ansøgningen 
er vedlagt som bilag til sagsfremstillingen, og Teknik og Miljø har modtaget dokumentation for de faktiske 
udgifter.
Byrådet skal derudover tage stilling til et forslag fra forvaltningen om en mindre ændring af 
bevillingskriterierne for varmepuljen, som blev oprettet af Favrskov Kommune i 2013 for at understøtte 
forskellige aktiviteter og projekter på varmeforsyningsområdet. 
Puljen er sidenhen blevet videreført under den nu reviderede Strategisk Varmeplan 2022-2030 og skal 
anvendes til dækning af rådgiverudgifter ifm. projekter i individuelt forsynede områder, udviklingsprojekter, 
projekter for vedvarende energi samt projekter for udbredelse af grøn fjernvarme.
Favrskov Kommune har tidligere besluttet, at borgere kan søge om 100 % medfinansiering af 
rådgiverudgifter på op til 25.000 kr., mens varmeværkerne kan søge om støtte til dækning af 
rådgiverudgifter ifm. udarbejdelse af projektforslag og tilhørende VVM-anmeldelse efter følgende kriterier: 

50 % medfinansiering med et samlet maksimalt tilskud på 50.000 kr. til projekter, der omhandler 
konvertering af naturgasområder til fjernvarme, udfasning af fossile brændsler i varmeproduktionen 
og/eller etablering af ny produktionskapacitet baseret på vedvarende energi.

25 % medfinansiering med et samlet maksimalt tilskud på 25.000 kr. til projekter, der omhandler 
fjernvarmeforsyning af nye lokalplanområder, og som ikke samtidigt forudsætter etablering af ny 
produktionskapacitet.
I forhold til sidstnævnte punkt ønsker forvaltningen, at puljen i bredere forstand skal understøtte projekter, 
som omhandler udbredelse af grøn fjernvarme, og forvaltningen fremsætter derfor følgende forslag til 
ændringer (indsat med kursiv):

25 % medfinansiering med et samlet maksimalt tilskud på 25.000 kr. til projekter, der omhandler 
udbredelse af grøn fjernvarme, herunder fjernvarmeforsyning af nye lokalplanområder, og som ikke 
samtidigt forudsætter etablering af ny produktionskapacitet. 
[adresse]: EMN-2020-24687
Dok-ID: 3821923
Sagsbehandler: lvso
Teknik- og Miljøudvalget
8. januar 2025  16:00
Byrådet skal desuden tage stilling til, om kompetencen til at godkende indkomne ansøgninger til 
varmepuljen kan delegeres til forvaltningen.
VURDERING
Teknik og Miljø har vurderet den indkomne ansøgning i henhold til det overordnede formål med den 
strategiske varmeplan samt cirkulæreskrivelse om kommunal varmeplanlægning og projektgodkendelse 
(CIS nr. 10081 af 26/10/2022). 
Teknik og Miljø vurderer, at Hadsten Varmes projekt understøtter den strategiske varmeplans mål om at 
virke for en velfungerende, omkostningseffektiv og miljøvenlig varmeforsyning i [adresse], bl.a. ved 
udbredelse af grøn fjernvarme. Med projektet erstattes flere olie- og fastbrændselsfyr således med 
fjernvarme baseret på sol og lokalt produceret halm. Beregninger viser desuden, at projektet vil være 
samfundsøkonomisk fordelagtigt at gennemføre, og projektforslaget forventes derfor også at blive 
varmeplanmæssigt godkendt af forvaltningen.
Med den foreslåede ændring af bevillingskriterierne vurderer Teknik og Miljø, at varmepuljen i endnu højere 
grad end i dag vil kunne understøtte målene for den strategiske varmeplan, herunder også kommunens 
klimamål om reduktion af CO2-udledningen og udfasning af brugen af olie og naturgas til rumopvarmning. 
I henhold til Favrskov Kommunes kompetencefordelingsplan, skal Teknik- og Miljøudvalget godkende 
projektforslag for nye forsyningsområder, brændselsskift, transmissionsledninger m.v. jævnfør 
varmeforsyningslovens projektbekendtgørelse. Pga. et meget stort arbejdspres på området, har 
beslutningskompetencen siden 2023 været delegeret til forvaltningen således, at godkendelsesprocessen 
for projektforslag gennemføres rent administrativt, og at Teknik- og Miljøudvalget orienteres om en status 
på området til udvalgets møder i henholdsvis i april, august og december måned. 
Ansøgningerne til varmepuljen er typisk tilknyttet disse konkrete projektforslag. Teknik og Miljø vurderer 
derfor, at en delegering af beslutningskompetencen til forvaltningen vedr. godkendelse af ansøgninger om 
økonomisk tilskud fra varmepuljen vil medføre en væsentlig hurtigere sagsbehandling af de indkomne 
ansøgninger.
ØKONOMI
Favrskov Kommune har i perioden 2014-2021 haft afsat i alt 500.000 kr. til varmepuljen.  Ifm. udarbejdelse 
af Klimaplan 2050 bliver der årligt afsat yderligere 100.000 kr. årligt i perioden 2022 til 2025. Som 
konsekvens af den nationale aftale om fremskyndet varmeplanlægning blev der i 2022 derudover afsat 
yderligere midler til varmepuljen. Varmepuljen rummer ultimo 2024 i alt knap 282.000 kr.
Teknik- og Miljøudvalget har indtil nu givet støtte til i alt 22 projekter til en samlet sum af 818.420 kr. 
INDDRAGELSE
Varmeværkerne i [adresse] er orienteret om varmepuljen, og kommunen modtager hvert år 
løbende nye ansøgninger til puljen, idet varmeværkerne og andre interessenter opfordres til at indsende 
ansøgninger ved opstart af projekter.  
INDSTILLING
Direktøren for Teknik og Miljø indstiller til Byrådet:
1.
At Hadsten Varme bevilges det ansøgte støttebeløb på 13.319 kr.
2.
At bevillingskriterierne for varmepuljen ændres som beskrevet gældende fra og med 2025
3.
At beslutningskompetencen vedr. godkendelse af ansøgninger til varmepuljen delegeres til 
forvaltningen. 
BESLUTNING
.
Teknik- og Miljøudvalget, 8. januar 2024: 
Fraværende: Ingen
Indstilles godkendt.
Bilag

Ansøgning fra [adresse] vedr. fjernvarmeforsyning af [adresse] for [adresse] 
(3823088)
